hy fi nds hy hy hy hy hy hy ru hy en hy hy hy hy hy hy hy hy hy hy hy hy hy hy hy hy hy hy hy en hy hy en hy hy en hy hy en hy hy en hy hy en hy hy en hy
Սիլվա Հակոբյանի նոր ֆոտոշարքն ու ամուսնու արձագանքը դստեր անվան ընտրությանը — NEWS GOOD TIME
OпyблиkoBaHo: 19.07.2019Pyбpиka: NEWS GOOD TIME
Երգչուհի Սիլվա Հակոբյանը շուտով մայրիկ կդառնա: Այս կարգավիճակին Սիլվան երկար է սպասել: Թեև երգչուհին լուրը չէր թաքցնում իր երկրպագուներից, նոր կարգավիճակի մասին խոսել զգուշանում էր: Ասում է՝ ուզում էր խոսել վերջում, երբ հղիության 3 եռամսյակն էլ անցած կլինի ու լիարժեք կզգա իր կարգավիճակի բերկրանքը:
Փոքրիկի ծննդին ընդառաջ Սիլվան ֆոտոշարք է անցել, որը տրամադրել է Tert.am Life-ին ու պատմել նոր կարգավիճակի մասին:
Բարդությունները, որոնց մասին խոսեց Սիլվան, պայմանավորված էին հղիության առաջին եռամսյակում վատառողջ լինելով և ծանրաբեռնված գրաֆիկով: «Հղիությանս մասին իմացա, երբ մեկնել էի շրջագայության Ռուսաստանի 18 քաղաքում: Երգչի համար բավականին ծանր են այդպիսի շրջագայությունները: Սկզբնական փուլում փոքր-ինչ վախեցած էի, քանի որ մինչև հղիությանս մասին իմանալս հասցրել էի հիվանդանալ, հակաբիոտիկներ էի խմել կոկորդս բուժելու համար: Բայց արի ու տես, որ Աստծո պարգև երեխային ոչինչ չի խանգարի: Նորոն ինձ հետ չէր, մայրիկս ու հայրիկս էին ինձ ուղեկղցում: Սկզբում չէի հավատում, մտածում էի՝ ինչպես կարող է լինել, բայց երբ համոզվեցի, որ իսկապես բալիկի եմ սպասում, որոշեցի ոչ ոքի չասել, բացի քույրիկիցս, քանի որ առջևում 3 համերգ ունեի, բավականին ծանրաբեռնված շրջան էր, չէի ուզում անհանգստանային»,- հուզմունքով հիշեց երգչուհին, որն իր հղիության մասին ծնողներին հայտնել է Հայաստանի ճանապարհին՝ հայրիկի տարեդարձի կեսգիշերին, ամուսնու համար որոշել էր անակնկալ պատրաստել, բայց չի ստացվել:
«Երբ ծնողներիս հայտնեցի լուրը, ճանապարհին էինք, հայրիկիս տարեդարձի գիշերն էի, կանգ էինք առել գազալցակայանում: Իրեն տուփ հանձնեցի, որի մեջ խորհրդանշական նվեր էի դրել: Երբ հասկացավ, որ կրկին պապիկ է դառնալու, բոլորս սկսեցինք ուրախությունից լացել: Այդպես շատ ուրախ տրամադրությամբ ժամանեցինք Հայաստան: Նորոն ու մեր հարազատները եկել էին մեզ դիմավորելու: Ես որոշել էի տանը գեղեցիկ անակնկալ պատրաստել և այդպես նրան հայտնել լուրը, սակայն ամեն բան հանկարծակի ստացվեց: Անկախ ինձնից ճանապարհին հայտնեցի, որ մենք բալիկ ենք լինելու: Այնպես ոգևորվեց, հուզվեց, քիչ էր մնում վթարի ենթարկվեինք»,- պատմեց երգչուհին:
Սիլվան ասաց, որ փոքրիկի մասին լուրն իմանալուց հետո իր զգացմունքային դաշտը լրիվ փոխվել էր, բայց մայրանալու փաստը լիարժեք ընկալել է միայն, երբ առաջին անգամ զգացել է երեխայի խաղը: «Չէի կարողանում հավատալ երջանկությանս, երբ առաջին անգամ այցելեցի բժշկի, հասկացա, որ իրականում իմ ներսում մարդուկ է ձևավորվում, բայց սկսեցի լիարժեք զգալ, որ մայրիկ եմ դառնալու, երբ առաջին անգամ զգացի երեխայի խաղը: Ամեն անգամ, գնում էի ուլտրաձայնային հետազոտության ու տեսնում իր շարժը, աճը, աչքերիցս արցունքներ էին հոսում»,- ասաց նա ու հավելեց, որ միշտ է հուզմունքային եղել, սակայն հղության ընթացքում դա կրկնապատկվել է: Սիլվան նկատեց, որ նույնիսկ իր ծիծաղն է փոխվել:
Հղի կանանց բնորոշ են կամակորություններ: Սիլվայի խոսքով՝ ինքն էլ ավելի պահանջկոտ է դարձել, իսկ ամուսինն ամեն բան անում է որպեսզի ինքը հանկարծ չսրտնեղի: «Երևի, Նորոն ավելի ճիշտ կբնորոշի՝ հիմա ինչպիսին եմ: Երևի, ավելի պահաջկոտ եմ, գուցե, կամակորություն էլ լինի: Նորոն լուռ տանում է իմ կամակորությունները՝ գիտակցելով, որ ինձ չի կարելի նյարդայնանալ: Նա միշտ ուշադիր է եղել, բայց հիմա շատ ավելի ուշադիր է դարձել, ավելի նրբանկատ: Որքան մոտենում են երեխայի ծննդյան օրերը, այնքան Նորոն ավելի անհամբեր, միաժամանակ, վախկոտ է դառնում՝ անհանգստության առումով»,- ասաց Սիլվան ու հավելեց, որ հղիությունը միայն ավելի ամուր է դարձրել իր նորաստեղծ ընտանիքը:
«Իմ ու Նորոյի հարաբերությունները միայն դեպի լավն են փոխվել: Փառք Աստծո, որևէ խնդիր չի եղել: Խաղաղ երջանիկ հղիոթյուն ունեմ,- ասաց նա ու ավելացրեց, որ ամբողջ օրվա ընթացքում խոսում է երեխայի հետ,- Նորոն ասում է՝ դու այդ հողի վրա լրիվ խելագարվել ես:) Ինքն էլ ճանաչում է ձայները, արձագանքում: Այս ընթացքում շատ երգեր եմ ձայնագրել: Հետաքրքիր է, որ կան երգեր որոնց արձագանք է տալիս՝ երգի առաջին նոտաներից մինչև վերջ պարում է, կան երգեր, որոնց ոչ մի կերպ չի արձագանքում, երևի չի հավանում: Այն երգերը, որոնց արձագանքում է, հաջողություն են ունենում: Այդպիսին էր Արաքսյա Վարդերսյանի երգի cover-ը, որի մասին միայն դրական կարծիքներ եմ լսել»:
Սիլվան նաև պատկերացնում է, թե ինչպիսին է լինելու դուստրը․ «Ամբողջ օրը պատկերացնում եմ, թե ինչպիսին է լինելու: Իրեն պատերացնում եմ շատ սպիտականաշկ, շեկ մազերով, կապուտաչյա, համովիկ, սիրուն աղջիկ: Իմ կարծիքով՝ պապայի գեներն ուժեղ կլինեն: Իհարկե, կարող է և սխալվեմ, ինչպիսին էլ լինի, իրեն շատ եմ սիրելու»:
Ապագա մայրիկը, որն անհամբերությամդ սպասում է դստեր ծննդին, անկեղծացավ, որ փոքրիկ մտավախություններ էլ ունի, բայց վստահ է՝ իրեն մենակ չեն թողնի․ «Կապ չունի՝ որքանով ես պահել զարմիկներիդ, երբ ինքդ ես պատրաստվում մայրանալ, վախենում ես ինչ-որ բան չկարողանալ: Միաժամանակ, մտածում եմ, որ գլուխ կհանեմ փոքրիկի խնամքից, բացի այդ, ինձ մենակ չեն թողնի: Ե՛վ մայրիկս, և՛ սկեսուրս, և՛ քույրս պատրաստակամ են օգնել ինձ: Չեմ կարծում, ինչ-որ բան դժվար լինի ինձ համար: Երևի, մի քիչ համարձակության պակաս ունեմ, որը ժամանակի հետ ձեռք կբերեմ»,- ասաց երգչուհին:
Սիլվան արդեն հասցրել է լիարժեք պատրաստվել փոքրիկի ծննդին: Այս փուլում նրա համար ամենահաճելի զբաղմունքը երեխայի համար ինչ-որ բան անելն է: Աղջնակը նաև շատ նվերներ է ստացել․ «Շատ դեպքերում ինձ հերթ չի հասել գնումներ անելու, բայց ես էլ ոգևորությամբ մանկական իրեր եմ ձեռք բերում: Հաճախ ասում են՝ ինչո՞ւ ես շտապում, բայց ես ոգևորությամբ եմ անում ցանկացած բան, որ կապված է երեխայիս հետ: Դա լրիվ այլ աշխարհ է, որն ինձ մեծ էներգիա է տալիս»:
Երգչուհին հիմա շատ երջանիկ է: Ասում է՝ իր կյանքը համապատասխանում է իր երազանքներին․ «Երջանիկ եմ, բայց վստահ եմ, երբ նա ծնվի ամեն բան ավելի լիարժեք կլինի: Որքան էլ ամուսնանում ես քո սիրած մարդու հետ, երջանիկ ես, միևնույն է, երբ երեխա չունեք, մի տեսակ դատարկություն է լինում: Երեխայի ծննդից հետո ամեն բան փոխվում է, նա բերում է այն, ինչ նախկինում պակասել է զույգերին: Դրա համար ցանկանում եմ, որ զույգերը, որոնք չեն կարողանում երեխա ունենալ, կամ չեն ուզում, անպայման ունենան: Դա իսկապես հրաշք է»,- ասաց նա:
ՀԱՎԱՆԵՑԻՔ ՆՅՈՒԹԸ? ԿԻՍՎԵՔ ՁԵՐ ԸՆԿԵՐՆԵՐԻ ՀԵՏ
NEWS GOOD TIME 0 104
Պարզապես միացրեք հաշվիչը և հետևեք հայտնի նումերոլոգի պարզ հրահանգներին: Պարզ հաշվարկները կօգնեն ձեզ նախապես իմանալ ձեր կյանքում 2022 թվականի հիմնական իրադարձությունների մասին։
Ուզո՞ւմ եք տեսնել ապագան:Պարզապես միացրեք հաշվիչը և հետևեք հայտնի նումերոլոգի պարզ հրահանգներին:Պարզ հաշվարկները կօգնեն
NEWS GOOD TIME 0 383
Ընտրեք ծաղիկներից մեկը և ընթերցեք հաղորդագրությունը
Անորոշությունը, որի միջով հիմա եք անցնում, շուտով կպարզվի: Դուք պետք է հավատաք, որ ամեն
NEWS GOOD TIME 0 138
Այս թեստի միջոցով որոշեք Ձեր կանխազգացման մակարդակը
Այդ զգացողությունը կարելի է տարբեր կերպ անվանել` կանխազգացում, վեցերորդ զգայարան, ինտուիցիա։ Դա այն է,
NEWS GOOD TIME 0 110
Հորոսկոպի այս նշաններին 2022 թվականին մեծ հաջողություններ է սպասվում
Խոյ․ Մարդիկ, ովքեր ծնվել են այս համաստեղության տակ, պետք է պատրաստ լինեն հաճելի անակնկալների
NEWS GOOD TIME 0 509
Աստղագուշակները պնդում են, որ խոցելի հոգի ունեցող մարդիկ ամենից հաճախ ծնվում են կենդանակերպի այս նշանների տակ
Մեզանից յուրաքանչյուրը տարբեր հայացքներ ունի հարաբերությունների վերաբերյալ: Եթե ​​ինչ-որ մեկը հեշտությամբ բաց է թողնում
NEWS GOOD TIME 0 164
Կենդանակերպի 4 նշան, որոնք երբեք չեն դավաճանի ձեզ
Եթե ձեզ հավատարմություն ու նվիրվածություն է հարկավոր, ուշադրություն դարձրեք կենդանակերպի հետևյալ նշանների ներկայացուցիչներին։ Ցուլ։
© 2022 NEWS GOOD TIME.RU
NEWS GOOD TIME.RU- ում ներկայացվում է սոցիալական ցանցերի ակտիվ օգտատերերի ամենասուր գրառումները հանրության հետաքրքրության շրջանակներում գտնվող բոլոր թեմաներով: Կայքում տեղ գտած նյութերը չեն փոփոխվում հեղինակների իրավունքները չխախտելու նկատառումներից ելնելով:Բոլոր իրավունքները պաշտպանված են: Ուշադրություն։Այս վեբ կայքը նախատեսված է միայն տեղեկատվական նպատակների համար: https://Newsgoodtime.ru կայքից ստացված տեղեկատվությունը չպետք է կիռավի ինքնուրույն (օրինակ, բուժման նպատակներով), և ոչ մի պարագայում չի հանդիսանում հրապարակային օֆերտա: